Държавен вестник, бр. 46, 2025 г., стр. 19

БРОЙ  46	
Д Ъ Р Ж А В Е Н  В Е С Т Н И К 	
СТР.  19   
научно-експертна комисия предлага да не 
се изплаща възнаграждение на оценителя и 
взема решение проектното предложение да 
се изпрати за оценяване на друг оценител;
4. при разлика в индивидуалните оценки 
повече от определената в методиката стойност 
организира обсъждане между оценителите, 
при което оценителите имат възможност да 
променят оценките си и мотивите към тях, 
като представят нова карта за научна оценка 
на проектното предложение; комплексната 
числова оценка за проектното предложение 
се определя като средноаритметично на по­
лучените оценки.
Чл. 71. (1) След извършване на оценява­
нето по чл. 69 и 70 временните научно-екс­
пертни комисии:
1. извършват класиране на проектните 
предложения в низходящ ред на комплекс­
ната числова оценка;
2. изготвят списък на проектните предло­
жения за финансиране в рамките на пред­
варително определените средства.
(2) Не се класират проектни предло­
жения, получили по-малък брой точки от 
минималния праг, определен в Насоките за 
кандидатстване в конкурса.
(3) Ако независими оценители са пред­
ложили промени във финансовия план на 
проект, съответната временна научно-екс­
пертна комисия разглежда аргументацията 
за тях и ги отчита напълно или частично 
или ги отхвърля при предложението си за 
финансиране.
(4) Ако след изготвяне на списъка на 
проектните предложения за финансиране по 
ал. 1, т. 2 останат проектни предложения, 
които са оценени по-високо от минималния 
праг, но не са предложени за финансиране 
поради изчерпване на предвидените средства 
за съответното тематично направление или 
научна област, тези проектни предложения 
се включват в списък с резервни проектни 
предложения.
(5) За извършените дейности по орга­
низацията на оценяването и класирането 
на проектните предложения временната 
научно-експертна комисия изготвя доклад 
до изпълнителния съвет, към който прилага 
решенията по ал. 1 и 4.
(6) Член на временна научно-експертна 
комисия може да изрази особено мнение в 
писмен вид, което се представя в тридне­
вен срок след заседанието на комисията, на 
което е прието класирането на проектите 
за конкурса, като то става неразделна част 
от решението.
Чл. 72. (1) След постъпване на доклада 
на съответната временна научно-експертна 
комисия с решение на изпълнителния съ­
вет се одобряват класирането, списъкът на 
проектите за финансиране и списъкът на 
резервните проекти.
(2) Решението на изпълнителния съвет се 
публикува на интернет страницата на Фонда 
в срок три работни дни от приемането му 
от изпълнителния съвет. Към решението се 
прилага списък на класираните проекти, 
съдържащ следната информация:
1. заглавие на проекта;
2. базова организация и партньорски 
организации, ако има такива;
3. ръководител на научния колектив;
4. комплексна числена оценка на проекта.
(3) За одобрените за финансиране проекти 
в срок до 30 работни дни след подписване на 
договорите за финансиране се публикуват и 
общият размер на отпуснатото финансиране, 
резюмето на проекта и списъкът на членовете 
на научния колектив.
(4) Ако проектните предложения, които 
са оценени по-високо от минималния праг, 
не са достатъчни за изразходване на пред­
видените средства за определено тематично 
направление или научна област, останалата 
сума се разпределя от изпълнителния съвет 
за финансиране на резервни проектни пред­
ложения от други тематични направления 
или научни области на същия конкурс.
(5) Решението по ал. 1 се взема не по-къс­
но от 15 седмици след изтичане на срока 
за подаване на проектни предложения с из­
ключение на тези по процедурата по чл. 74, 
за които решението се взема не по-късно от 
18 седмици след изтичане на срока за пода­
ване на проектни предложения. Периодите от 
1 до 31 август и от 23 декември до 3 януари 
не се включват в тези срокове.
Чл. 73. (1) В срок, определен в Насоките 
за кандидатстване в конкурса, след приемане 
на решението по чл. 72, ал. 1 управителят 
изпраща на ръководителите на научните ко­
лективи получените научни оценки, мотивите 
към тях и комплексната числова оценка на 
представеното от тях проектно предложение.
(2) При установяване на техническо не­
съответствие в текста на научната оценка в 
срок две седмици след получаване на науч­
ната оценка ръководителят на проектното 
предложение може да подаде мотивирано 
възражение до управителя.